PRIMĂRIA MUNICIPIULUI TIMIŞOARA                                                        APROBAT
DIRECŢIA PATRIMONIU                                                                                    PRIMAR
BIROU SPAŢII-TERENURI
Nr. ......................../…...02.2007                                                              dr. ing. Gheorghe Ciuhandu                 

REFERAT

Prin prezentul referat propunem completarea Listei spaţiilor proprietate privată a statului sau a unităţilor administrativ-teritoriale, cu destinaţia de cabinete medicale, precum şi a spaţiilor în care se desfăşoară activităţi conexe actului medical, care urmează să fie vândute potrivit OUG 110/2005 aprobată prin LEGEA 236/2006, cu cabinetele medicale trecute în ANEXĂ, având în vedere următoarele:
 	* Cabinetul medical audiologie, situat în imobilul din Timişoara, str. Teiului nr.7, a fost închiriat în baza H.C.L.M.T. nr.256/24.05.2005, prin Contractul de închiriere nr. 1470/2005 la Asociaţia Naţională a Surzilor din România. 
Tribunalul Timiş, prin Sentinţa Civilă nr.590/01.11.2006 a Secţiei Comerciale şi de Contencios Administrativ, definitivă şi irevocabilă prin Decizia Civilă nr.121/14.02.2007 a Curţii de Apel Timişoara, „Obligă  Consiliul Local al Municipiului Timişoara să înscrie pe lista spaţiilor proprietate privată a statului sau a unităţilor administrativ-teritoriale, cu destinaţia de cabinete medicale – anexă la HCLMT nr.327/25.07.2006, spaţiul situat în Timişoara, str. Teiului nr.7 parter compus din 5 încăperi în suprafaţă utilă de 35,16 mp.” 
* Cabinetul medical nr.2 şi radiologie, situat în imobilul din Timişoara, Aleea Inului nr.4 (bloc de locuinţe cu cabinete medicale la parter construit în anul 1976), a fost concesionat prin Contractul de concesiune nr.78/14.01.2005  la dr. Ciobanu Cristiana în spaţiu funcţionând S.C. DR. CIOBANU CRISTIANA S.R.L.
* Cabinetul medical, situat în imobilul din Timişoara, Bv. 16 Decembrie 1989 nr.13, a fost închiriat prin Contractul de închiriere nr.956/2000 la dr. Koos Daniel în spaţiu funcţionând S.C. OPTIKOOS S.R.L. 
Imobilul din Timişoara, bv. 16 Decembrie 1989 nr.13 a fost revendicat în baza Legii nr.10/2001, prin Notificarea nr.DO6X1004971/20.08.2001 de către Benel Melania şi Benel Brigitte.
	Prin Dispoziţia nr.2470 din data de 04.11.2005 privind respingerea notificării imobilului situat în Timişoara, b-dul 16 Decembrie 1989 nr.13 (str.6 Martie) s-a respins cererea de restituire a imobilului, aceasta nefiind atacată în instanţă.
În şedinţa din data de 10.10.2006 a Comisiei de Analiză a Spaţiilor cu Altă Destinaţie decât aceea de Locuinţă situate în imobile proprietatea Primăriei precum şi în proprietatea Statului Român în administrarea Consiliului Local al Municipiului Timişoara înfiinţată prin H.C.L.M.T. nr.228/2005, s-a hotărât includerea cabinetelor în lista spaţiilor cu destinaţia de cabinete medicale care urmează să fie vândute potrivit OUG nr.110/2005 cu viza Serviciului Juridic, care a fost comunicată prin adresa nr. D72206-5456;5602/27.10.2006.
Având în vedere art.3 din Ordonanţa de urgenţă a Guvernului nr.110/2005 aprobată prin Legea nr.236 din 9 iunie 2006;
 Având în vedere art. 10 din Legea nr.213/17.11.1998 privind proprietatea publică şi regimul juridic al acesteia, actualizată;
	Având în vedere cele prezentate, 

PROPUNEM:

1. Aprobarea de către Consiliul Local al Municipiului Timişoara a unui proiect de hotărâre privind completarea Listei spaţiilor proprietate privată a statului sau a unităţilor administrativ-teritoriale, cu destinaţia de cabinete medicale, precum şi a spaţiilor în care se desfăşoară activităţi conexe actului medical, care urmează să fie vândute potrivit OUG 110/2005 aprobată prin LEGEA 236/2006, cu cabinetele medicale trecute în ANEXA  care face parte integrantă din prezentul referat.

                                   VICEPRIMAR                                                          DIRECTOR

                                  ing. Adrian Orza                                          ec. Nicuşor Constantin Miuţ

        BIROU SPAŢII-TERENURI                                                                        ]   AVIZAT                                                      
                              SERVICIU JURIDIC                                                  ing. Marius Voicu

                            jur. Mirela Lasuschevici                                            REFERENT DE SPEC.
   
                                                                                                               sing. Gheorghe Drăgoi